CELEX: 32018D0142
Language: lv
Date: 2018-01-15 00:00:00
Title: Komisijas Īstenošanas lēmums (ES) 2018/142 (2018. gada 15. janvāris), ar ko groza Īstenošanas lēmumu 2014/762/ES, ar kuru paredz noteikumus par to, kā īstenot Eiropas Parlamenta un Padomes Lēmumu Nr. 1313/2013/ES par Savienības civilās aizsardzības mehānismu (izziņots ar dokumenta numuru C(2018) 71) (Dokuments attiecas uz EEZ. )

30.1.2018   
            
            
               LV
            
            
               Eiropas Savienības Oficiālais Vēstnesis
            
            
               L 25/40
            
         KOMISIJAS ĪSTENOŠANAS LĒMUMS (ES) 2018/142
   (2018. gada 15. janvāris),
   ar ko groza Īstenošanas lēmumu 2014/762/ES, ar kuru paredz noteikumus par to, kā īstenot Eiropas Parlamenta un Padomes Lēmumu Nr. 1313/2013/ES par Savienības civilās aizsardzības mehānismu
   
      
         (izziņots ar dokumenta numuru C(2018) 71)
      
   
   (Dokuments attiecas uz EEZ)
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Eiropas Parlamenta un Padomes 2013. gada 17. decembra Lēmumu Nr. 1313/2013/ES par Savienības civilās aizsardzības mehānismu (1) un jo īpaši tā 32. panta 1. punktu,
   tā kā:
   
               (1)
            
            
               Komisijas Īstenošanas lēmumā 2014/762/ES (2) ir noteikti ar spējām saistītie mērķi, kvalitātes un savietojamības prasības un Eiropas ārkārtas reaģēšanas spēju (EERC) reģistrācijas un sertifikācijas procedūra, kā arī vispārīgās prasības attiecībā uz civilās aizsardzības moduļiem.
            
         
               (2)
            
            
               Sakarā ar neatliekamās medicīniskās palīdzības brigāžu un citu ar veselības aprūpi saistīto intervences vienību akūto trūkumu Ebolas vīrusa izraisītās krīzes laikā Rietumāfrikā radās Eiropas Medicīniskā korpusa jēdziens, kas apraksta to EERC daļu, kas var tikt mobilizēta reaģēšanas operācijām slimību uzliesmojumu gadījumā un veselību ietekmējošās ārkārtas situācijās. Mērķis ir stiprināt Savienības spējas kopumā, lai reaģētu uz slimību uzliesmojumiem un veselību ietekmējošām ārkārtas situācijām, kas apgrūtina gan Savienības iekšienē, gan ārpus tās skarto valstu spējas pašām pārvarēt krīzi.
            
         
               (3)
            
            
               Civilās aizsardzības moduļu prasībās ir jāņem vērā atzīti starptautiskie procesi, piemēram, Pasaules Veselības organizācijas iniciatīva klasificēt neatliekamās medicīniskās palīdzības vienības, un pamatnostādnes, ko izstrādājusi Starptautiskā Meklēšanas un glābšanas padomdevējgrupa (INSARAG).
            
         
               (4)
            
            
               Ar Īstenošanas lēmumu 2014/762/ES Komisijai tiek uzdots sadarbībā ar dalībvalstīm vismaz reizi divos gados izvērtēt ar spējām saistīto mērķu piemērotību, kvalitātes un savietojamības prasības, kā arī EERC resursu sertifikācijas un reģistrācijas procedūru, un vajadzības gadījumā tās pārskatīt. Resursu sertifikācijas process būtu jāpielāgo, lai ņemtu vērā pieredzi, kas gūta sākotnējā periodā.
            
         
               (5)
            
            
               Tāpēc Īstenošanas lēmums 2014/762/ES būtu attiecīgi jāgroza,
            
         IR PIEŅĒMUSI ŠO LĒMUMU.
   1. pants
   Īstenošanas lēmumu 2014/762/ES groza šādi:
   
               1)
            
            
               lēmuma 2. pantam pievieno šādu 6) punktu:
               
                           “6)
                        
                        
                           “Eiropas Medicīniskais korpuss” ir tā EERC daļa, kas ir pieejama Savienības mehānisma ietvaros veicamajām reaģēšanas operācijām akūtās ārkārtas situācijās veselības jomā.”;
                        
                     
         
               2)
            
            
               lēmuma 16. panta 8. punktu aizstāj ar šādu:
               “8.   Moduļa, tehniskās palīdzības un atbalsta vienības, citu reaģēšanas spēju vai eksperta sertifikācija vēlākais pēc pieciem gadiem būtu jānovērtē atkārtoti, ja attiecīgais resurss ir iesniegts pārreģistrācijai EERC.”;
            
         
               3)
            
            
               lēmuma II pielikumu groza, kā noteikts šā lēmuma I pielikumā;
            
         
               4)
            
            
               lēmuma III pielikumu aizstāj ar šā lēmuma II pielikuma tekstu;
            
         
               5)
            
            
               lēmuma V pielikumu groza, kā noteikts šā lēmuma III pielikumā.
            
         2. pants
   Šis lēmums ir adresēts dalībvalstīm.
   
      Briselē, 2018. gada 15. janvārī
      
         
            Komisijas vārdā –
         
         
            Komisijas loceklis
         
         Christos STYLIANIDES
      
   
   
      (1)  OV L 347, 20.12.2013., 924. lpp.
   
   
      (2)  Komisijas 2014. gada 16. oktobra Īstenošanas lēmums 2014/762/ES, ar kuru paredz noteikumus par to, kā īstenot Eiropas Parlamenta un Padomes Lēmumu Nr. 1313/2013/ES par Savienības civilās aizsardzības mehānismu, un atceļ Komisijas Lēmumu 2004/277/EK, Euratom un 2007/606/EK, Euratom (OV L 320, 6.11.2014., 1. lpp.).
   
      I PIELIKUMS
      Īstenošanas lēmuma 2014/762/ES II pielikumu groza šādi:
      
                  1)
               
               
                  pievieno šādu 18. iedaļu:
                  “18.   Neatliekamās medicīniskās palīdzības vienība, 1. tips (fiksēta): ambulatorā ārkārtas aprūpe
                  
                  
                              Uzdevumi
                           
                           
                              Sākotnējā ambulatorā ārkārtas aprūpe ievainojumu un citu nozīmīgu veselības aprūpes vajadzību gadījumā, tostarp šādi pakalpojumi:
                              
                                          —
                                       
                                       
                                          šķirošana, novērtēšana, pirmā palīdzība,
                                       
                                    
                                          —
                                       
                                       
                                          stabilizācija un nosūtīšana smagas traumas un beztraumas ārkārtas situācijās,
                                       
                                    
                                          —
                                       
                                       
                                          galīgā aprūpe nelielas traumas un beztraumas ārkārtas situācijās.
                                       
                                    
                        
                              Spējas
                           
                           
                              Dienas laika pakalpojumi – vismaz 100 ambulatoro konsultāciju dienā.
                           
                        
                              Galvenie komponenti
                           
                           
                              Vienības un personāla prasības:
                              
                                          —
                                       
                                       
                                          vadība: personāls, lai pildītu tādas funkcijas kā vienības vadītājs, vienības vadītāja vietnieks, sadarbības koordinators (saikne ar uzņemšanas/izbraukšanas centru, uz vietas veicamo darbību koordinācijas centru vai citu koordinācijas mehānismu pēc vajadzības, vietējā ārkārtas situāciju pārvaldības iestāde), drošības amatpersona,
                                       
                                    
                                          —
                                       
                                       
                                          veselības aprūpes speciālisti: kā noteikts PVO minimālajos standartos,
                                       
                                    
                                          —
                                       
                                       
                                          loģistika: viens loģistikas vienības vadītājs + loģistikas vienība saskaņā ar pašpietiekamības prasībām.
                                       
                                    Vienība ievēro dokumentu “Klasifikācija un minimālie standarti ārvalstu mediķu vienībām pēkšņu dabas katastrofu gadījumā” un turpmākas vai papildu pamatnostādnes, ko izdevusi Pasaules Veselības organizācija (PVO).
                           
                        
                              Pašpietiekamība
                           
                           
                              Vienībai būtu jānodrošina pašpietiekamība visā izvietošanas laikā. Piemēro 12. pantu un papildus PVO minimālos standartus.
                           
                        
                              Izvietošana
                           
                           
                              Spēj izbraukt ne vēlāk kā 24–48 stundu laikā pēc tam, kad piedāvājums pieņemts.
                              Spēj darboties vismaz 14 dienas.”;
                           
                        
            
                  2)
               
               
                  pievieno šādu 19. iedaļu:
                  “19.   Neatliekamās medicīniskās palīdzības vienība, 1. tips (mobila): ambulatorā ārkārtas aprūpe
                  
                  
                              Uzdevumi
                           
                           
                              Sākotnējā ambulatorā ārkārtas aprūpe ievainojumu un citu nozīmīgu veselības aprūpes vajadzību gadījumā, tostarp šādi pakalpojumi:
                              
                                          —
                                       
                                       
                                          šķirošana, novērtēšana, pirmā palīdzība,
                                       
                                    
                                          —
                                       
                                       
                                          stabilizācija un nosūtīšana smagas traumas un beztraumas ārkārtas situācijās,
                                       
                                    
                                          —
                                       
                                       
                                          galīgā aprūpe nelielas traumas un beztraumas ārkārtas situācijās.
                                       
                                    
                        
                              Spējas
                           
                           
                              Dienas laika pakalpojumi – vismaz 50 ambulatoro konsultāciju dienā.
                           
                        
                              Galvenie komponenti
                           
                           
                              Vienības un personāla prasības:
                              
                                          —
                                       
                                       
                                          vadība: personāls, lai pildītu tādas funkcijas kā vienības vadītājs, vienības vadītāja vietnieks, sadarbības koordinators (saikne ar uzņemšanas/izbraukšanas centru, uz vietas veicamo darbību koordinācijas centru vai citu koordinācijas mehānismu pēc vajadzības, vietējā ārkārtas situāciju pārvaldības iestāde), drošības amatpersona,
                                       
                                    
                                          —
                                       
                                       
                                          veselības aprūpes speciālisti: kā noteikts PVO minimālajos standartos,
                                       
                                    
                                          —
                                       
                                       
                                          loģistika: viens loģistikas vienības vadītājs + loģistikas vienība saskaņā ar pašpietiekamības prasībām.
                                       
                                    Vienība ievēro dokumentu “Klasifikācija un minimālie standarti ārvalstu mediķu vienībām pēkšņu dabas katastrofu gadījumā” un turpmākas vai papildu pamatnostādnes, ko izdevusi Pasaules Veselības organizācija (PVO).
                           
                        
                              Pašpietiekamība
                           
                           
                              Vienībai būtu jānodrošina pašpietiekamība visā izvietošanas laikā. Piemēro 12. pantu un papildus PVO minimālos standartus.
                           
                        
                              Izvietošana
                           
                           
                              Spēj izbraukt ne vēlāk kā 24–48 stundu laikā pēc tam, kad piedāvājums pieņemts.
                              Spēj darboties vismaz 14 dienas.”;
                           
                        
            
                  3)
               
               
                  pievieno šādu 20. iedaļu:
                  “20.   Neatliekamās medicīniskās palīdzības vienība, 2. tips: stacionārā ķirurģiskā ārkārtas aprūpe
                  
                  
                              Uzdevumi
                           
                           
                              Stacionārā akūtā aprūpe, vispārīgā un dzemdību ķirurģija traumu un citos smagos gadījumos, tostarp šādi pakalpojumi:
                              
                                          —
                                       
                                       
                                          jaunu un nosūtītu pacientu pieņemšana/pārbaude, tālāknosūtīšana,
                                       
                                    
                                          —
                                       
                                       
                                          ķirurģiska šķirošana un novērtēšana,
                                       
                                    
                                          —
                                       
                                       
                                          paplašinātie dzīvības uzturēšanas pasākumi,
                                       
                                    
                                          —
                                       
                                       
                                          brūču un pamata lūzumu galīgā apstrāde,
                                       
                                    
                                          —
                                       
                                       
                                          ķirurģiskas manipulācijas bojājumu stabilizēšanai,
                                       
                                    
                                          —
                                       
                                       
                                          ārkārtas vispārīgā un dzemdību ķirurģija,
                                       
                                    
                                          —
                                       
                                       
                                          stacionārā aprūpe beztraumas ārkārtas situācijās,
                                       
                                    
                                          —
                                       
                                       
                                          pamata anestēzija, rentgens, sterilizācija, laboratorija un asins pārliešana,
                                       
                                    
                                          —
                                       
                                       
                                          rehabilitācijas pakalpojumi un pacientu pēckontrole.
                                       
                                    Spēja uzņemt un integrēt specializētas aprūpes vienības darbam to telpās, ja vienība nevar sniegt dažus iepriekšminētos pakalpojumus.
                           
                        
                              Spējas
                           
                           
                              Dienas un nakts pakalpojumi (vajadzības gadījumā 24/7), tostarp vismaz:
                              
                                          —
                                       
                                       
                                          viens operāciju bloks ar vienu operāciju zāli; vismaz 20 stacionārās gultas katram operāciju galdam,
                                       
                                    
                                          —
                                       
                                       
                                          spēja veikt septiņas lielas vai 15 nelielas ķirurģiskas iejaukšanās dienā.
                                       
                                    
                        
                              Galvenie komponenti
                           
                           
                              Vienības un personāla prasības:
                              
                                          —
                                       
                                       
                                          vadība: viens vienības vadītājs; viens vienības vadītāja vietnieks; viens sadarbības koordinators (saikne ar uzņemšanas/izbraukšanas centru, uz vietas veicamo darbību koordinācijas centru vai citu koordinācijas mehānismu pēc vajadzības, vietējā ārkārtas situāciju pārvaldības iestāde); viena drošības amatpersona,
                                       
                                    
                                          —
                                       
                                       
                                          veselības aprūpes speciālisti: kā noteikts Pasaules Veselības organizācijas (PVO) minimālajos standartos,
                                       
                                    
                                          —
                                       
                                       
                                          loģistika: viens loģistikas vienības vadītājs + loģistikas vienība neatliekamās medicīniskās palīdzības vienībai un tās stacionāriem pacientiem.
                                       
                                    Vienība ievēro dokumentu “Klasifikācija un minimālie standarti ārvalstu mediķu vienībām pēkšņu dabas katastrofu gadījumā” un turpmākas vai papildu pamatnostādnes, ko izdevusi PVO.
                           
                        
                              Pašpietiekamība
                           
                           
                              Vienībai būtu jānodrošina pašpietiekamība visā izvietošanas laikā. Piemēro 12. pantu un papildus PVO minimālos standartus.
                           
                        
                              Izvietošana
                           
                           
                              Spēj izbraukt ne vēlāk kā 48–72 stundu laikā pēc tam, kad piedāvājums pieņemts, un spēj darboties uz vietas 24–96 stundas.
                              Spēj darboties vismaz trīs nedēļas ārpus Savienības un vismaz 14 dienas Savienībā.”;
                           
                        
            
                  4)
               
               
                  pievieno šādu 21. iedaļu:
                  “21.   Neatliekamās medicīniskās palīdzības vienība, 3. tips: nosūtīto pacientu stacionārā aprūpe
                  
                  
                              Uzdevumi
                           
                           
                              Nosūtīto pacientu kompleksa stacionārā ķirurģiskā aprūpe, tostarp intensīvās terapijas spējas un tostarp šādi pakalpojumi:
                              
                                          —
                                       
                                       
                                          spēja sniegt 2. tipa neatliekamās medicīniskās palīdzības vienības pakalpojumus,
                                       
                                    
                                          —
                                       
                                       
                                          kompleksa rekonstruktīvā brūču un ortopēdiskā aprūpe,
                                       
                                    
                                          —
                                       
                                       
                                          uzlabots rentgens, sterilizācija, laboratorija un asins pārliešana,
                                       
                                    
                                          —
                                       
                                       
                                          rehabilitācijas pakalpojumi un pacientu pēckontrole,
                                       
                                    
                                          —
                                       
                                       
                                          augsta līmeņa bērnu un pieaugušo anestēzija,
                                       
                                    
                                          —
                                       
                                       
                                          intensīvās terapijas gultas ar 24 h uzraudzību un spēja ventilēt,
                                       
                                    
                                          —
                                       
                                       
                                          pieņemšanas un nosūtīšanas pakalpojumi no 1. un 2. tipa neatliekamās medicīniskās palīdzības vienībām un no valsts veselības aizsardzības sistēmas.
                                       
                                    Var ietvert specializētos pakalpojumus, piemēram: apdegumu ārstēšana; dialīze un saspiešanas sindroma ārstēšana; sejas un žokļu ķirurģija; ortoplastiskā ķirurģija; intensīva rehabilitācija; mātes veselība; jaundzimušo un bērnu aprūpe; transports un atrašana.
                           
                        
                              Spējas
                           
                           
                              Dienas un nakts pakalpojumi (vajadzības gadījumā 24/7), tostarp vismaz:
                              
                                          —
                                       
                                       
                                          viens operāciju bloks ar vismaz diviem operāciju galdiem divās atsevišķās zālēs bloka ietvaros, vismaz 40 stacionāro pacientu gultas (20 katram galdam) un 4–6 intensīvās terapijas gultas. Papildu operāciju galdiem būs vajadzīgas vēl 20 stacionāro pacientu gultas, lai nodrošinātu pienācīgu pēcoperācijas spēju,
                                       
                                    
                                          —
                                       
                                       
                                          spēja veikt 15 lielas vai 30 nelielas ķirurģiskas iejaukšanās dienā.
                                       
                                    
                        
                              Galvenie komponenti
                           
                           
                              Vienības un personāla prasības:
                              
                                          —
                                       
                                       
                                          vadība: viens vienības vadītājs; viens vienības vadītāja vietnieks; viens sadarbības koordinators (saikne ar uzņemšanas/izbraukšanas centru, uz vietas veicamo darbību koordinācijas centru vai citu koordinācijas mehānismu pēc vajadzības, vietējā ārkārtas situāciju pārvaldības iestāde); viena drošības amatpersona,
                                       
                                    
                                          —
                                       
                                       
                                          veselības aprūpes speciālistu grupa: kā noteikts Pasaules Veselības organizācijas (PVO) minimālajos standartos,
                                       
                                    
                                          —
                                       
                                       
                                          loģistikas vienība: viens loģistikas vienības vadītājs + loģistikas vienība neatliekamās medicīniskās palīdzības vienībai un tās stacionāriem pacientiem.
                                       
                                    Vienība ievēro dokumentu “Klasifikācija un minimālie standarti ārvalstu mediķu vienībām pēkšņu dabas katastrofu gadījumā” un turpmākas vai papildu pamatnostādnes, ko izdevusi PVO.
                           
                        
                              Pašpietiekamība
                           
                           
                              Vienībai būtu jānodrošina pašpietiekamība visā izvietošanas laikā. Piemēro 12. pantu un papildus PVO minimālos standartus.
                           
                        
                              Izvietošana
                           
                           
                              Spēj izbraukt ne vēlāk kā 48–72 stundu laikā pēc tam, kad piedāvājums pieņemts, un spēj darboties uz vietas 5–7 dienas.
                              Spēj darboties vismaz astoņas nedēļas ārpus Savienības un vismaz 14 dienas Savienībā.”
                           
                        
            
   
      II PIELIKUMS
      Īstenošanas lēmuma 2014/762/ES III pielikumu groza šādi:
      “
            III PIELIKUMS
            
               
                  EERC AR SPĒJĀM SAISTĪTIE MĒRĶI
            
            
               Moduļi
            
            
                        Modulis
                     
                     
                        Izvietošanai vienlaicīgi pieejamo moduļu skaits (1)
                     
                  
                        
                           
                              HCP
                            (Lieljaudas sūknēšana)
                     
                     
                        6
                     
                  
                        
                           
                              MUSAR
                            (Vidēja mēroga meklēšana un glābšana pilsētvidē – 1 izmantošanai aukstuma apstākļos)
                     
                     
                        6
                     
                  
                        
                           
                              WP
                            (Ūdens attīrīšana)
                     
                     
                        2
                     
                  
                        
                           
                              FFFP
                            (Ugunsdzēsības modulis meža ugunsgrēku dzēšanai, izmantojot lidmašīnas)
                     
                     
                        2
                     
                  
                        
                           
                              AMP
                            (Priekšējais medicīniskās palīdzības punkts)
                     
                     
                        2 (2)
                     
                  
                        
                           
                              ETC
                            (Pagaidu nometne ārkārtas situācijās)
                     
                     
                        2
                     
                  
                        
                           
                              HUSAR
                            (Plaša mēroga meklēšana un glābšana pilsētvidē)
                     
                     
                        2
                     
                  
                        
                           
                              CBRNDET
                            (Ķīmisko, bioloģisko, radioloģisko un kodolstarojuma briesmu noteikšana un paraugu ņemšana)
                     
                     
                        2
                     
                  
                        
                           
                              GFFF
                            (Meža ugunsgrēku dzēšana uz sauszemes)
                     
                     
                        2
                     
                  
                        
                           
                              GFFF-V
                            (Meža ugunsgrēku dzēšana uz sauszemes, izmantojot transportlīdzekļus)
                     
                     
                        2
                     
                  
                        
                           
                              CBRNUSAR
                            (Meklēšana un glābšana pilsētvidē CBRN apstākļos)
                     
                     
                        1
                     
                  
                        
                           
                              AMP-S
                            (Priekšējais medicīniskās palīdzības punkts ar ķirurģiju)
                     
                     
                        1 (2)
                     
                  
                        
                           
                              FC
                            (Plūdu ierobežošana)
                     
                     
                        2
                     
                  
                        
                           
                              FRB
                            (Glābšana plūdos, izmantojot laivas)
                     
                     
                        2
                     
                  
                        
                           
                              MEVAC
                            (Katastrofā cietušo medicīniskā evakuācija ar gaisa transportu)
                     
                     
                        1
                     
                  
                        
                           
                              FHOS
                            (Lauka hospitālis)
                     
                     
                        1 (2)
                     
                  
                        
                           
                              FFFH
                            (Ugunsdzēsības modulis meža ugunsgrēku dzēšanai, izmantojot helikopterus)
                     
                     
                        2
                     
                  
                        
                           
                              EMT
                           
                           1. tips, fiksēta (Neatliekamās medicīniskās palīdzības vienība, 1. tips: ambulatorā ārkārtas aprūpe – fiksēta)
                     
                     
                        5
                     
                  
                        
                           
                              EMT
                           
                           1. tips, mobila (Neatliekamās medicīniskās palīdzības vienība, 1. tips: ambulatorā ārkārtas aprūpe – mobila)
                     
                     
                        2
                     
                  
                        
                           
                              EMT
                           
                           2. tips (Neatliekamās medicīniskās palīdzības vienība, 2. tips: stacionārā ķirurģiskā ārkārtas aprūpe)
                     
                     
                        3
                     
                  
                        
                           
                              EMT
                           
                           3. tips (Neatliekamās medicīniskās palīdzības vienība, 3. tips: nosūtīto pacientu stacionārā aprūpe)
                     
                     
                        1
                     
                  
               
            
               Tehniskās palīdzības un atbalsta vienības (TAST)
            
            
                        Tehniskās palīdzības un atbalsta vienība
                     
                     
                        Izvietošanai vienlaicīgi pieejamo TAST skaits (1)
                     
                  
                        
                           
                              TAST
                            (Tehniskās palīdzības un atbalsta vienība)
                     
                     
                        2
                     
                  
               
            
               Citas reaģēšanas spējas
            
            
                        Citas reaģēšanas spējas
                     
                     
                        Izvietošanai vienlaicīgi pieejamo citu reaģēšanas spēju skaits (1)
                     
                  
                        Vienības meklēšanai un glābšanai kalnos
                     
                     
                        2
                     
                  
                        Vienības meklēšanai un glābšanai ūdenī
                     
                     
                        2
                     
                  
                        Vienības meklēšanai un glābšanai pazemē
                     
                     
                        2
                     
                  
                        Vienības ar speciālu meklēšanas un glābšanas aprīkojumu, piemēram, meklēšanas robotiem
                     
                     
                        2
                     
                  
                        Vienības ar bezpilota gaisa kuģiem
                     
                     
                        2
                     
                  
                        Vienības reaģēšanai uz negadījumiem jūrā
                     
                     
                        2
                     
                  
                        Strukturālās inženierijas vienības, kas veic bojājumu un drošības novērtējumu, nojaukšanai/remontēšanai paredzētu ēku ekspertīzi, infrastruktūras novērtēšanu, īslaicīgu gruvešu nostiprināšanu
                     
                     
                        2
                     
                  
                        Evakuācijas atbalsts: tostarp informācijas pārvaldības un loģistikas vienības
                     
                     
                        2
                     
                  
                        Ugunsdzēsība: konsultatīvās/novērtēšanas vienības
                     
                     
                        2
                     
                  
                        
                           CBRN atsārņošanas vienības
                     
                     
                        2
                     
                  
                        Mobilas laboratorijas vides avāriju situācijām
                     
                     
                        2
                     
                  
                        Sakaru vienības vai platformas, lai ātri atjaunotu sakarus attālos apvidos
                     
                     
                        2
                     
                  
                        Medicīniska evakuācija ar reaktīvo sanitāro gaisa kuģi un medicīniska evakuācija ar helikopteru atsevišķi Eiropas teritorijā un pasaulē
                     
                     
                        2
                     
                  
                        Papildu patvēruma kapacitāte: vienības, kas paredzētas 250 cilvēkiem (50 teltis), ieskaitot pašpietiekamības nodrošināšanas vienību pārvietošanas personālam
                     
                     
                        100
                     
                  
                        Papildu patvēruma piederumi: vienības, kas paredzētas 2 500  cilvēkiem (500 telšu), ar instrumentu komplektu, ko iespējams iepirkt uz vietas
                     
                     
                        6
                     
                  
                        Ūdens sūkņi ar minimālo sūknēšanas jaudu 800 l minūtē
                     
                     
                        100
                     
                  
                        Strāvas ģeneratori (5–150 kW)
                        Strāvas ģeneratori (> 150 kW)
                     
                     
                        100
                        10
                     
                  
                        Spējas jūras piesārņojuma gadījumā
                     
                     
                        pēc vajadzības
                     
                  
                        Specializētās aprūpes neatliekamās medicīniskās palīdzības vienības
                     
                     
                        8
                     
                  
                        Pārvietojamās biodrošuma laboratorijas
                     
                     
                        4
                     
                  
                        Pastāvīgās inženierijas spējas
                     
                     
                        1
                     
                  
                        Citas reaģēšanas spējas, kas nepieciešamas konstatēto risku novēršanai
                     
                     
                        pēc vajadzības
                     
                  
                        (1)
                     
                     
                        Lai nodrošinātu šādu pieejamību, tiek paredzēta iespēja EERC reģistrēt lielāku skaitu spēju (piemēram, rotācijas gadījumā). Tāpat, ja dalībvalstis nodrošina vairāk spēju, arī EERC var reģistrēt lielāku skaitu.
                     
                  
                        (2)
                     
                     
                        Šā veida modulim opcija reģistrēt lielāku skaitu spēju EERC nav iespējama. Ar spējām saistītais mērķis šā veida modulim zaudē spēku vēlākais līdz 2019. gada 31. decembrim.
                     
                  ”
   
   
      III PIELIKUMS
      Īstenošanas lēmuma 2014/762/ES V pielikumu groza šādi:
      
                  1)
               
               
                  pielikuma nosaukumu aizstāj ar šādu:
                  
                     “EERC SERTIFIKĀCIJAS UN REĢISTRĀCIJAS PROCEDŪRA”;
                  
               
            
                  2)
               
               
                  tabulu pielikuma beigās aizstāj ar šādu tekstu:
                  “SERTIFIKĀCIJAS DARBĪBAS
                  
                           
                              1.
                           
                           
                              Sertifikācijas process ietver konsultatīvu vizīti, teorijas mācības un lauka mācības. No lauka mācībām var atteikties attiecībā uz ugunsdrošības moduļiem, pagaidu nometnēm ārkārtas situācijās, medicīniskās evakuācijas ar gaisa transportu moduļiem un dažām citām reaģēšanas spējām, katru gadījumu izskatot atsevišķi.
                           
                        
                           
                              2.
                           
                           
                              Meklēšanas un glābšanas vienības pilsētvidē (vidēja un plaša mēroga) uzskata par sertificētām, ja tām ir veikta INSARAG ārējā klasifikācija. Meklēšanas un glābšanas vienībām pilsētvidē neveido atsevišķu sertifikācijas procesu EERC ietvaros.
                           
                        
                           
                              3.
                           
                           
                              Neatliekamās medicīniskās palīdzības vienības (1., 2., 3. tipa un specializētās aprūpes) uzskata par sertificētām, ja tām ir veikts Pasaules Veselības organizācijas (PVO) pārbaudes process. Neatliekamās medicīniskās palīdzības brigāžu reģistrācijas un sertifikācijas procedūra EERC ietvaros papildina PVO pārbaudes procesu.”